
PROJEKTS uz 08.10.2026.

vēlamais datums izskatīšanai: Attīstības komitejā 14.10.2026.
domē: 29.10.2026.
sagatavotājs: Miķelis Cinis
ziņotājs: Miķelis Cinis

	LĒMUMS	
Ādažos, Ādažu novadā
				
2026. gada 29. oktobrī 					Nr.«DOKREGNUMURS»	


Par zemes ierīcības projekta uzsākšanu zemes vienībā “Otiņi”, Ādažos 

Ādažu novada pašvaldības dome izskatīja privātpersonas iesniegumu ar lūgumu pieņemt lēmumu un izdot darba uzdevumu zemes ierīcības projekta uzsākšanai, lai sadalītu nekustamā īpašuma “Otiņi” (kadastra Nr. 80440040024) zemes vienību ar adresi "Otiņi", Ādaži, Ādažu nov., LV-2164 (kadastra apzīmējums 80440040024).  
Izvērtējot ar iesniegumu saistītos apstākļus, tika konstatēts:
1. [bookmark: _Hlk144820065][bookmark: _Hlk144893635]Zemes vienība “Otiņi”, Ādažos, Ādažu novadā, ar kadastra apzīmējumu 80440040024 (0.5431 ha) atrodas nekustamā īpašuma “Otiņi”, ar kadastra numuru 80440040024 (turpmāk – Īpašums) sastāvā. Īpašums ir ierakstīts Ādažu pagasta zemesgrāmatas nodalījumā Nr. 100000012264 un pieder Iesniedzējam.
2. Zemes vienība nav spēkā esoša detālplānojuma vai lokālplānojuma teritorijā. 
3. Saskaņā ar spēkā esošo Ādažu novada teritorijas plānojumu zemes vienība atrodas Lauksaimniecības teritorijā (L), kurā minimālā jaunveidojamā zemes vienības platība ir 2500 m2.
4. Saskaņā ar aktuālajiem zemesgrāmatas datiem īpašumam nav nodibināts servitūts Civillikumā noteiktajā kārtībā, bet ir atzīmes veidā ierakstīts apgrūtinājums: ceļa servitūts - 3m, 0,104km, 0,0317ha. Pamats: zemes robežu plāns.
5. Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
6. Zemes ierīcības likuma 8. panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
7. Teritorijas attīstības plānošanas likuma 12. panta trešā daļa noteic, ka pašvaldība koordinē un uzrauga pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Zemes ierīcības likuma 8. panta pirmo daļu, Teritorijas attīstības plānošanas likuma 12. panta trešo daļu, kā arī ņemot vērā domes Attīstības komitejas 14.10.2026. atzinumu, Ādažu novada pašvaldības dome
NOLEMJ:
1. Atļaut izstrādāt zemes ierīcības projektu, lai sadalītu zemes vienību “Otiņi”, Ādažos, Ādažu novadā, ar kadastra apzīmējumu 80440040024. 
2. Apstiprināt nosacījumus zemes ierīcības projekta izstrādei (1.pielikums).
3. Līdz zemes ierīcības projekta apstiprināšanai noslēgt servitūta līgumu, kas nodrošinātu piekļuvi jaunveidojamām zemes vienībām. 
4. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
5. Pašvaldības izpilddirektora vietniecei veikt šī lēmuma izpildes kontroli.
6. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:	1) Nosacījumi zemes ierīcības projekta izstrādei, uz 2 lp.
2) Zemes vienību sadalījuma skice, uz 1 lp.



Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

